**Конкурс «Второе дыхание родным языкам»**

**МКОУ «Совхозная СОШ»**

**Сочинение.**

***Мой взгляд на сохранение родного языка***

**Автор: Курамагомедов Рамазан Магомедович,  ученик 9гокласса.**

**Руководитель: Магомедова Патимат Абдулпатаховна,  учитель родного языка и литературы.**

**Направление: «*Сохранение родного языка: сотрудничество поколений»***

**Кизлярский район село Школьное**

Сочинение.

Рахьдал мац1 ц1униялде дир бербалагьи.

**Метер  маг1арул мац1 хвезе  батани,**

**Хваги дун жакъаго, жаниб рак1 кьвагьун.**

**Расул Х1амзатов**

Гьаб ракьалда дие хазиналъун ккола мац1ги гьаюрай эбелги. Маг1арул мац1-дир рахьдал мац1. Гьеб дица ц1унизе ккола. Дун гьеб мац1алъ гаргадула. Дир маг1арул мац1 бечедаб буго. Маг1арул мац1 ккола Дагъистаналъул аслияб мац1лъун.Дагъистаналда г1емер рук1ана ва гьанжеги руго маг1арул мац1 бечелъизеги т1обит1изеги гьарулел шаг1иралги хъвадарухъабиги. Маг1арул мац1 лъаларел маг1арулал г1емер руго нилъер.Дир пикруялда, гьезги х1аракат бахъизе ккела рахьдал мац1 лъазабизе.Гьелда т1ад ч1арал г1адамалги руго.Щал нилъ колел нилъерго мац1 к1очене тани.Мац1алдаго цадахъ ц1унизе ккола нилъеца нилъерго миллиял г1адаталги.Хасго маг1арулазул г1емерал руго г1адаталги гьединго бечедаб буго тарихги.Къоло щуго соналъ къеркьана имам Шамил диналъе г1ологи эркенлъиялъе г1ологи.Дунялалдаго ц1ар раг1арав,жинца дунялалдаго Дагъистаналъул ц1ар раг1инабурав Расул Х1амзатовас г1емерал куч1дузулъ бихьизабулеб буго жиндирго Ват1аналдехунги рахьдал мац1алдехунги бугеб рокьи. Нилъер шаг1ирас аманат гьабун тана мац1 ц1унеян,маг1арул г1адатал рехун теч1ого г1умруялда цадахъ рачеян,нилъер муг1рул рехун тогеян.

Маг1арулал! Кир нуж  ругел ? Кида  нилъ рек1еде рач1инел, кант1изе ругел? Адабияталде, нилъер тарихалде, маданияталде нилъер бербалагьи заг1иплъанаг1ан, т1аг1унеб буго нилъер миллат. Жидер миллат гьеч1езул ват1анги бук1унаро. Х1инкъи бугеб х1ал буго Дагъистаналда рахьдал мац1 т1аг1иялда бан. Гьеб буго гьабсаг1аталъ инсанияталда цере ч1арал суалал. Нилъеца, ц1ияб г1елалъ, гьелде к1варги кьезе ккола.

Жакъа ах1и балев вуго дун -г1адатияв маг1арул вас: «Ц1уне! Ц1уне! Ц1уне- дир авар мац1!»- абун.

Гьаб рек1ел ах1и лъуг1изабизе бокьун буго дирго коч1ол мухъаздалъун:

**Огь, дир маг1аруллъи, маг1арул чаг1аз**

**Маг1арул мац1алъул  къимат тун буго.**

**Расулилгун Фазул лъик1ал асарал**

**Ц1алулев чи гьеч1о гьаб заманалда**.

**Курамагомедов Рамазан**